стоманата на произведената бутилка или обвивка се определят в съответствие с точка А.1 (допълнение A към настоящото приложение). Относителното удължение на стоманата трябва да е не по-малко от 14 %.
 6.3.2.3. Свойства за якост на удар
 Механичните свойства на стоманата на произведената бутилка или обвивка се определят в съответствие с точка А.2 (допълнение A към настоящото приложение). Стойностите при изпитването на огъване при удар трябва да са не по-малки от посочените в таблица 6.2 от настоящото приложение;
 6.3.2.4. Свойства при огъване
 Свойствата при огъване на заварената неръждаема стомана на завършените обвивки се определят в съответствие с точка А.3 (допълнение A към настоящото приложение).
 6.3.2.5. Макроструктурно изследване на заваръчния шев
 Провежда се макроструктурно изследване на заваръчния шев за всеки тип заваръчна процедура. Сплавяването трябва да е пълно и без каквито и да било заваръчни недостатъци или неприемливи дефекти, посочени в ниво С в стандарт EN ISO 5817.
 6.3.2.6. Устойчивост на сулфидно напукване под напрежение
 Ако по спецификация горната граница на якостта на опън на стоманата надвишава 950 МРа, стоманата от произведената бутилка трябва да се подложи на изпитване за устойчивост на сулфидно напукване под напрежение в съответствие с точка А.3 от допълнение А към настоящото приложение и да съответства на изискванията на тази точка.
 6.3.3. Алуминий
 6.3.3.1. Състав
 Алуминиевите сплави задължително се специфицират съгласно практиката на Aluminium Association (Асоциацията за алуминий) за дадена система сплави. Максималното съдържание на замърсителите олово и бисмут не трябва да надвишава 0,003 % при всички алуминиеви сплави;
 6.3.3.2. Корозионни изпитвания
 Алуминиевите сплави трябва да отговарят на изискванията за корозионните изпитвания, извършени в съответствие с точка A.4 (допълнение A към настоящото приложение);
 6.3.3.3. Напукване при постоянен товар
 Алуминиевите сплави трябва да отговарят на изискванията при изпитванията на напукване при постоянен товар, извършени в съответствие с точка А.5 (допълнение A към настоящото приложение);
 6.3.3.4. Показатели при опън
 Механичните свойства на алуминиевите сплави на произведените бутилки се определят в съответствие с точка А.1 (допълнение A към настоящото приложение). Относителното удължение на алуминия трябва да е не по-малко от 12 %.
 6.3.4. Смоли
 6.3.4.1. Общи положения
 За импрегниране може се използват термореактивни или термопластични смоли. Примери за подходящо свързващо вещество са епоксидната смола, модифицираната епоксидна смола, термореактивните пластмаси полиестер и винилестер, термопластичните пластмаси полиетилен и полиамид.
 6.3.4.2. Якост на срязване
 Смолите трябва да се изпитат в съответствие с точка А.26 ((допълнение А към настоящото приложение), и да съответстват на изискванията в него;
 6.3.4.3. Температура на встъкляване
 Температурата на встъкляване на смолата се определя в съответствие с ASTM D3418.
 6.3.5. Влакна
 Нишковидните материали, усилващи конструкцията, трябва да са стъклено влакно, арамидно влакно или въглеродно влакно. При използването на въглеродно влакно като усилващ нишковиден материал конструкцията трябва да включва средства за избягване на електрохимичната корозия на металните части на бутилката. Производителят трябва да съхранява досие с публикуваните спецификации на композитните материали, препоръките на производителя на материала относно съхраняването, условията и продължителността на съхраняване, както и сертификатите на производителя на материала, посочващи, че всяка пратка съответства на изискванията на споменатата спецификация. Производителят на влакна трябва да удостовери, че свойствата на влакната съответстват на